Adam Afzelius

Adam Afzelius (1750 m. spalio 8 d. – 1837 m. sausio 20 d.) – švedų botanikas, vienas iš „Linėjaus apaštalų“.

 Biografija 
Gimė 1750 m. Larvo kaimelyje, Vestra Jotalande, Švedijoje. 1777 m. Upsalos universitete buvo paskirtas rytų kalbų mokytoju, o 1785 m. botanikos demonstratoriumi.Chisholm, Hugh, ed. (1911). "Afzelius, Adam". Encyclopædia Britannica. 1 (11th ed.). Cambridge University Press. p. 362. 1793 m. buvo išrinktas Karališkosios Švedijos mokslų akademijos nariu. 1800 m. tapo Vokietijos gamtos mokslų akademijos „Leopoldina“ nariu.https://www.leopoldina.org/de/mitglieder/mitgliederverzeichnis/member/1544/ 

1792–96 m. dalyvavo dvejose Siera Leonės kompanijos organizuotose kelionėse į Vakarų Afriką. Jis tyrinėjo regiono geografiją, klimatą ir gamtos išteklius, taip pat rinko augalų pavyzdžius, kuriuos vėliau įsigijo Upsalos universitetas.Afzelius, Adam (1750-1837) JSTOR Global Plants

1797–98 m. buvo Švedijos ambasados ​​sekretorius Londone, 1798 m. balandžio 19 d. buvo išrinktas Karališkosios draugijos nariu. Grįžęs į Švediją, jis tęsė botanikos demonstratoriaus darbą Upsaloje, 1802 m. išrinktas „Zoophytolithiska sällskapet“ (vėliau vadinamas „Linnéska institutet“) prezidentu. 1812 m. tapo materia medica profesoriumi Upsalos universitete. Mirė Upsaloje 1837 m. Parašė daug botanikos veikalų, 1823 m. išleido Karlo Linėjaus autobiografiją.

 Atminimo įamžinimas 
Jo garbei pavadinta augalų gentis afzelija (Afzelia), 1857 m. Heinrich Wilhelm Schott po jo mirties jo garbei pavadino vandeninį anubiją (Anubias afzelii).

Standartinis autoriaus trumpinys Afzel. yra naudojamas nurodyti šį asmenį kaip autorių, cituojant lotynišką binomą.

 Veikalai 
 De vegetabilibus svecanis observationes et experimenta, 1785 m.
 The botanical history of Trifolium alpestre, medium, and pretense, Londonas : Benjamin White and Son, 1791 m.
 Observations on the genus Pausus, and description of a new species, Londonas : Benjamin White and Son, 1798 m.
 Genera Plantarum Guineensium, 1804 m.
 Remedia guineensia quorum collectionem quintam, 1813–17 m. (vienas iš daugelio autorių).
 Stirpium in Guinea medicinalium species novæ, 1818 m.
 Reliquiae Afzelianae : sistentes icones fungorum quos in Guinea collegit et in aere incisas excudi; curavit Adamus Afzelius. interpretatur Elias Magnus Fries 1860 m.HathiTrust Digital Library published works
 Adam Afzelius Sierra Leone Journal 1795-1796 (vertimas į anglų kalbą , 1967 m.; Alexander Peter Kup; Carl Gösta Widstrand).WorldCat Search published works

 Šaltiniai 

Kategorija:Švedijos biologai
Kategorija:Švedijos botanikai